રાજસ્થાનની મેવાડ યુનિ.માં અભ્યાસ કરતા કાશ્મીરી વિદ્યાર્થીઓની કેટલાક સ્થાનિક લોકોએ મારપીટ કરી હતી, જેમાં છ વિદ્યાર્થીઓ ઘાયલ થયા હતા. એક કાશ્મીરી વિદ્યાર્થીએ આવી જાણકારી આપી હતી. પોતાનું નામ જાહેર નહીં કરવાની શરતે આ વિદ્યાર્થીએ મીડિયાને જણાવ્યું હતું કે ગંગરાર ટાઉન નજીક ઓછામાં ઓછા નવ કાશ્મીરી વિદ્યાર્થીઓની લાકડીઓ અને બેટથી મારપીટ કરવામાં આવી હતી. કાશ્મીરી વિદ્યાર્થીઓએ જણાવ્યું હતું કે યુનિવર્સિટીમાં ૨૫૦ જેટલા કાશ્મીર વિદ્યાર્થીઓએ વિરોધ દેખાવ કર્યા હતા અને કેટલાક વિદ્યાર્થીઓએ વિરોધમાં રાત્રીભોજનનો ત્યાગ કર્યો હતો.